b'\n_START_ARTICLE_\nItalian 4. armeija\n_START_SECTION_\nPerustaminen ja palvelus\n_START_PARAGRAPH_\nArmeija perustettiin kes\xc3\xa4kuussa 1938 rauhan ajan esikunta ja se aktivoitiin elokuussa 1939 4. armeijan esikuntana. Se otti Italian julistettua 10. kes\xc3\xa4kuuta 1940 sodan Ranskalle ja Yhdistyneelle kuningaskunnalle Ranskan Rivieran valtaukseen. Se hy\xc3\xb6kk\xc3\xa4si Alppien yli St. Bernardin solan l\xc3\xa4pi, mutta armeija ep\xc3\xa4onnistui tavoitteidensa saavuttamisessa. Se pys\xc3\xa4htyi Ranskan rajalinnakkeiden eteen. Ranskan antauduttua armeijan esikunta siirtyi Mentoniin, josta se johti Ranskan Italian haltuun j\xc3\xa4\xc3\xa4neen alueen miehityst\xc3\xa4._NEWLINE_Armeija osallistui 11. marraskuuta 1942 operaatio Antoniin eli Saksan johtamaan Vichyn Ranskan miehitykseen. Italian antauduttua syyskuussa 1943 Saksan joukot riisuivat p\xc3\xa4\xc3\xa4osan armeijasta aseista ja siirtiv\xc3\xa4t heid\xc3\xa4n sotavankeina Saksaan.'